<p>ក្រុម See You Soon គឺជាក្រុមជើងឯកកីឡាអេឡិចត្រូនិកក្នុងកម្មវិធីប្រកួត MPL Cambodia រដូវកាលទី ១ នឹងតំណាងឱ្យព្រះរាជាណាចក្រកម្ពុជា ក្នុងព្រឹត្តិការណ៍ប្រកួតជើងឯកពិភពលោក M3 World Championship វគ្គបី។</p>

<p>វគ្គបីនោះជាការប្រកួតហ្គេម Mobile Legends: Bang Bang World Championship ធ្វើនៅប្រទេសសិង្ហបុរីដោយមានការគាំទ្រពីក្រុមហ៊ុន Smart Axiata ដែលបានវិនិយោគយ៉ាងសន្ធឹកសន្ធាប់ ក្នុងការអភិវឌ្ឍន៍អ្នកមានទេពកោសល្យក្នុងវិស័យកីឡាអេឡិចត្រូនិកនៅកម្ពុជា។</p>

<p><img alt="" src="https://demo.online899.com/storage/photos/1/2021/dec/61aeeb061bdad_1638853380_large.jpg" style="height:807px; width:1080px" /></p>

<p>យុវជន សំ សុផានី (ឈ្មោះហៅក្រៅ Paragon) គឺជាប្រធានក្រុម See You Soon និយាយថា៖ &laquo;ខ្ញុំមានគម្រោងបង្កើតបរិយាកាសឲ្យកាន់តែជិតស្និតដូចជាក្រុមគ្រួសារ ដោយជំរុញឲ្យប្រសើឡើងការខិតខំប្រឹងប្រែង ផ្នត់គំនិត ការតាំងចិត្ត ការតស៊ូ និងភាពក្លាហាន។</p>

<div class="ads-fixed d-md-none" style="background:url('https://demo.online899.com/images/1638933225.ads1.jpg') no-repeat center fixed">&nbsp;</div>

<p>ជ័យជំនះពី M3 World Championship នឹងមានសារៈសំខាន់ខ្លាំងណាស់សម្រាប់ពួកយើង ក៏ដូចជាសម្រាប់អ្នកចូលចិត្តហ្គេម Mobile Legends នៅកម្ពុជាផងដែរ។ វាពិតជាអស្ចារ្យណាស់ដែលយើងទទួលបានឱកាសតំណាងឱ្យប្រទេសកម្ពុជានៅលើឆាកអន្តរជាតិ ជាពិសេសជាមួយនឹងការគាំទ្រពេញទំហឹងពីក្រុមហ៊ុន Smart Axiata ក្នុងការសម្រេចបាននូវឱកាសនេះសម្រាប់ពួកយើង។&raquo;</p>

<p>&nbsp;</p>

<div class="ads-fixed d-md-none" style="background-image:url('https://bit.ly/3GqaukZ')">&nbsp;</div>

<p>ចំពោះកាលវិភាគប្រកួតរបស់ See You Soon ក្នុងពានរង្វាន់ M3 World Championship នាថ្ងៃស្អែកនេះគឺ ៖<br />
ប្រកួតទី១ EVOS SG v SEE YOU SOON (BO1) | វេលាម៉ោង 14.00PM (GMT+8)<br />
ប្រកួតទី១ SEE YOU SOON v NAVI (BO1) | វេលាម៉ោង 17.00PM (GMT+8)<br />
ប្រកួតទី១ SEE YOU SOON v BTK (BO1) | វេលាម៉ោង 19.00PM (GMT+8)</p>

<p><img alt="" src="https://demo.online899.com/storage/photos/1/2021/dec/61aeeb4f39354_1638853440_large.jpg" style="height:1350px; width:1080px" /></p>

<p>ការប្រកួតកីឡាអេឡិចត្រូនិកបានបញ្ចប់ដោយក្រុម See You Soon ទទួលបានជ័យលាភី ហើយជាលទ្ធផលក្រុមនេះក៍បានទៅចូលរួមការប្រកួតពិភពលោក M3 World Championship នៅប្រទេសសិង្ហបុរី។</p>

<p>ការប្រកួត MPL Cambodia រដូវកាលទី ២ នឹងត្រឡប់មកវិញនៅឆ្នាំក្រោយ ហើយនឹងកាន់តែរំភើប ដើម្បីផ្តល់នូវភាពសប្បាយរីករាយ និងការកម្សាន្តនៃកីឡាអេឡិចត្រូនិកកាន់តែច្រើន។</p>

<p>លោក Feiruz Ikhwan នាយកប្រតិបត្តិស្តីទីក្រុមហ៊ុន Smart Axiata មានប្រសាសន៍ថា៖ &laquo;ការកើនឡើងនៃកីឡាអេឡិចត្រូនិក និងការចូលរួមរបស់ក្រុមកម្ពុជាក្នុងការប្រកួតជាលក្ខណៈអន្តរជាតិជួយបង្កើនទំនាក់ទំនង ភាពជាអ្នកដឹកនាំ ការងារជាក្រុម និងជំនាញផ្នែកឌីជីថលរបស់យុវជនកម្ពុជា និងរួមចំណែកយ៉ាងច្រើននៃការអភិវឌ្ឍន៍ក្នុងវិស័យនេះនៅកម្ពុជា។ យើងមានមោទនភាព ដែលបានជួយក្រុមកម្ពុជាឱ្យទទួលបានបទពិសោទធ៍លើឆាកអន្តរជាតិដោយក្នុងនាមជាអ្នកឧបត្ថម្ភក្នុងស្រុកផ្លូវការក្នុងការប្រកួតជើងឯកពិភពលោក M3&raquo;។</p>

<p><iframe frameborder="0" height="400" src="https://www.youtube.com/embed/yfebbPgQpBw" width="700"></iframe></p>