<p style="margin-top:0cm; margin-right:0cm; margin-bottom:6.75pt; margin-left:0cm"><span ><span style="background:white"><span style="line-height:19.15pt"><span ><strong><span style="font-size:11.5pt"><span><span style="color:#333333">(</span></span></span></strong><strong><span  style="font-size:11.5pt"><span ><span style="color:#333333">ភ្នំពេញ)៖</span></span></span></strong>&nbsp;<span  style="font-size:11.5pt"><span ><span style="color:#333333">លោកវេជ្ជបណ្ឌិត ឡេ ជឿងជៀន ឯកទេសជំងឺឬសដូងបាត មកពីមន្ទីរពេទ្យជោរៃ ទីក្រុងហូជីមិញ បានពន្យល់ថា អ្នកដែលធ្វើការងារជាប់នឹងកៅអីដែលអង្គុយយូរ ចាប់ពី៨ម៉ោងឡើងទៅ អាចនឹងប្រឈមកើតជំងឺឬសដូងបាត ដែលជាប្រភេទជំងឺដ៏គួរភ័យខ្លាចមួយ ភាគច្រើនកើតឡើងទៅលើមនុស្សដែលគ្រប់វ័យ និងជាពិសេសចំពោះអ្នកជំងឺដែលពេញវ័យ ក្នុងការបំពេញការងារជាប្រចាំថ្ងៃ។</span></span></span></span></span></span></span></p>

<p style="margin-top:0cm; margin-right:0cm; margin-bottom:6.75pt; margin-left:0cm"><span ><span style="background:white"><span style="line-height:19.15pt"><span ><span  style="font-size:11.5pt"><span ><span style="color:#333333">ការថ្លែងបញ្ជាក់ថា របស់វេជ្ជបណ្ឌិតជំនាញមកពីប្រទេសវៀតណាមរូបនេះ ធ្វើឡើងនៅក្នុងកម្មវិធីពិនិត្យ និងព្យាបាលជំងឺ ជូនប្រជាពលរដ្ឋដោយឥតគិតថ្លៃ ជូនអ្នកជំងឺឬសដូងបាតចំនួន៥០នាក់ នៅមន្ទីរពេទ្យជោរៃភ្នំពេញ នាព្រឹកថ្ងៃទី២៥ ខែតុលា ឆ្នាំ២០១៨ ដែលមានការសហការជាមួយក្រុមហ៊ុនឱសថ </span></span></span><span style="font-size:8.0pt"><span><span style="color:#333333">DHG Pharma</span></span></span> <span  style="font-size:11.5pt"><span ><span style="color:#333333">ជាងនេះទៅទៀតនោះ គឺកិច្ចសហការរវាងស្ថាប័នទាំង២នេះ នឹងធ្វើឡើងសម្រាប់អ្នកជំងឺដល់ទៅ១ពាន់នាក់។</span></span></span></span></span></span></span></p>

<p style="margin-top:0cm; margin-right:0cm; margin-bottom:6.75pt; margin-left:0cm"><span ><span style="background:white"><span style="line-height:19.15pt"><span ><span  style="font-size:11.5pt"><span ><span style="color:#333333">លោកវេជ្ជបណ្ឌិត ឡេ ជឿងជៀន បានបញ្ជាក់ថា</span></span></span><span style="font-size:11.5pt"><span><span style="color:#333333">&nbsp;<strong><span>&laquo;</span></strong></span></span></span><strong><span  style="font-size:11.5pt"><span ><span style="color:#333333">ជំងឺឬសដូងបាត កើតឡើង ចំពោះស្ត្រីមានផ្ទៃពោះ នៅពេលសម្រាលកូនរួចជំងឺឬសដូងបាត អាចនឹងបាត់ទៅវិញ និងភាគច្រើនកើតឡើង ចំពោះមនុស្សដែលធ្វើការងារដែលអង្គុយយូរ ហើយធ្វើការចាប់ពី៨ម៉ោងឡើងទៅ ប្រឈមនឹងការកើតជំងឺប្រភេទនេះខ្លាំងណាស់</span></span></span></strong><strong><span style="font-size:11.5pt"><span><span style="color:#333333">&raquo;</span></span></span></strong><span  style="font-size:11.5pt"><span ><span style="color:#333333">។</span></span></span></span></span></span></span></p>

<p style="margin-top:0cm; margin-right:0cm; margin-bottom:6.75pt; margin-left:0cm"><span ><span style="background:white"><span style="line-height:19.15pt"><span ><span  style="font-size:11.5pt"><span ><span style="color:#333333">វេជ្ជបណ្ឌិតជំនាញរូបនេះបន្តថា ជំងឺឬសដូងបាត គឺជាជំងឺមួយប្រភេទដែលរីកសរសៃឈាមនៅ នឹងម្តុំក្រសាល់គូទ ហើយត្រូវបានបែងចែកជា២ប្រភេទ គឺឬសដូងបាតខាងក្នុង និងឬសដូងបាតខាងក្រៅ ហើយអ្វីដែលជាក្តីបារម្ភគ្រូពេទ្យ ចំពោះអ្នកជំងឺនោះគឺ ខាងក្នុងផង និងក្រៅផង។</span></span></span></span></span></span></span></p>

<p style="margin-top:0cm; margin-right:0cm; margin-bottom:6.75pt; margin-left:0cm"><span ><span style="background:white"><span style="line-height:19.15pt"><span ><span  style="font-size:11.5pt"><span ><span style="color:#333333">បន្ទាប់ពីកម្មវិធីពិនិត្យ និងព្យាបាលជំងឺ ឥតគិតថ្លៃប្រចាំខែវគ្គមុន សម្រាប់វគ្គនេះ មន្ទីរពេទ្យជោរៃភ្នំពេញ សហការជាមួយក្រុមហ៊ុនឱសថ </span></span></span><span style="font-size:8.0pt"><span><span style="color:#333333">DHG Pharma</span></span></span> <span  style="font-size:11.5pt"><span ><span style="color:#333333">រៀបចំកម្មវិធី ពិនិត្យ និងព្យាបាល ជំងឺឬសដូងបាត ឥតគិតថ្លៃសម្រាប់អ្នកជំងឺថ្មី៥០នាក់ដំបូង ក្នុងរយៈពេល១ថ្ងៃ ហើយសម្រាប់កិច្ចសហការនេះនឹងធ្វើឡើងសម្រាប់អ្នកជំងឺរហូតដល់ទៅ១ពាន់នាក់ ដោយវេជ្ជបណ្ឌិតឯកទេសវៀតណាម មានបទពិសោធន៍ខ្ពស់ មកពីមន្ទីរពេទ្យជោរៃ ទីក្រុងហូជីមិញ ប្រទេសវៀតណាម។</span></span></span></span></span></span></span></p>

<p style="margin-top:0cm; margin-right:0cm; margin-bottom:6.75pt; margin-left:0cm"><span ><span style="background:white"><span style="line-height:19.15pt"><span ><span  style="font-size:11.5pt"><span ><span style="color:#333333">លោកវេជ្ជបណ្ឌិតបន្ថែមថា ជំងឺឬសដូងបាតភាគច្រើនកើតឡើងចំពោះអ្នកជំងឺ ដែលមានជំងឺក្រិនថ្លើម ឬរីកកំពីងប្រ៉ូស្តាស បើសិនជាឈានចូលដល់កម្រិត៣ឬ៤ យើងត្រូវព្យាបាលជំងឺក្នុងខ្លួនជាមុនសិន បន្ទាប់មកទើបធ្វើការព្យាបាលជំងឺឬសដូងបាត ដើម្បីកុំឲ្យជំងឺប្រភេទនេះកើតឡើងមកវិញ ចំណែកអ្នកជំងឺក្រិនថ្លើមអាចធ្វើការជំងឺឬសដូងបាត កាន់តែធ្ងន់ធ្ងរឡើងក៏ព្រោះតែ សម្ពាធខ្យល់ធ្លាក់ចុះក្រោមកាន់តែខ្លាំង ធ្វើឲ្យផ្នែកឬសដូងបាតកាន់តែ លៀនចេញមកក្រៅកាន់តែខ្លាំងផងដែរ។</span></span></span></span></span></span></span></p>

<p style="margin:0cm 0cm 10pt; margin-right:0cm; margin-left:0cm">&nbsp;</p>