
            
<p>ថៃ៖ ថ្មីៗនេះ បុរសវ័យចំណាស់ម្នាក់ ត្រូវបានប៉ូលិសចាប់ខ្លួន បន្ទាប់ពីគាត់បានដកកាំភ្លើងបាញ់សម្លាប់បុរសម្នាក់ទៀត ដោយសារតែមិនបានពាក់ម៉ាស់ នៅពេលចូលរួមពិធីបុណ្យសពមួយកន្លែង ស្ថិតក្នុងស្រុក Chaweng ខេត្ដ Surat Thani ប្រទេសថៃ។</p>



<p>ហេតុការណ៍គួរឲ្យរន្ធត់នេះ បានកើតឡើងកាលពីថ្ងៃព្រហស្បតិ៍ ទី០៧ ខែមករា ឆ្នាំ២០២១នេះ នៅពេលបុរសជាជនដៃដល់ឈ្មោះថា Jumnean Sri-orn អាយុ ៧៣ឆ្នាំ បានរិះគន់បុរសជាជនរងគ្រោះឈ្មោះថា Samran Tawai អាយុ ៥០ឆ្នាំ រឿងមិនបានពាក់ម៉ាស់ ដែលបង្កឲ្យមានការឈ្លោះប្រកែក គ្នាយ៉ាងខ្លាំង រហូតឈានដល់ការបាញ់សម្លាប់តែម្ដង។</p>



<p>សាក្សីឃើញហេតុការណ៍បាននិយាយថា នៅត្រង់ចំណុចមួយ លោក Jumnean បានព្យាយាមជិះម៉ូតូចេញ ប៉ុន្ដែលោក Samran បានស្ទុះទៅ ច្រានឱ្យដួល។ ហើយត្រង់ចំណុចមួយទៀត សាក្សីបានឮជនរងគ្រោះនិយាយដាក់ជនបង្កថា « ខ្ញុំដឹងថាអ្នកកំពុងកាន់កាំភ្លើង ប៉ុន្ដែអ្នកភ័យខ្លាចក្នុងការបាញ់ណាស់» ដែលសម្ដីប៉ុន្មានម៉ាត់នេះ ជាហេតុធ្វើឲ្យជនបង្កទប់លែងជាប់ ហើយបានដកកំាំភ្លើងបាញ់ចំមុខជនរងគ្រោះមួយរំពេច។</p>



<p>ជុំវិញករណីនេះ លោកវរសេនីយ៍ឯក Sutat Songsayom ប៉ុស្ដិ៍នគរបាលស្រុក Chawang បានឲ្យដឹងដែរថា តាមពិតទៅ ពួកគេទាំងពីរមានបញ្ហាផ្ទាល់ខ្លួននឹងគ្នាជាច្រើនស្រាប់ តែលោកមិនអាចបញ្ជាក់បានថាជាទំនាស់អ្វីនោះទេ។</p>



<p>យ៉ាងណាមិញ បន្ទាប់ពីជនបង្កត្រូវបានចាប់ខ្លួនភា្លមៗនៅកន្លែងកើតហេតុ (ពិធីបុណ្យសព) ពេលនេះ រូបគេត្រូវបានចោទប្រកាន់ពីបទឃាតកម្ម និងកាន់អាវុធដោយគ្មានការអនុញ្ញាត ហើយជននេះ នឹងប្រឈមការជាប់ពន្ធនាគារអស់មួយជីវិត ប្រសិនបើរកឃើញថាមានពិរុទ្ធ (កំហុស)៕</p>



<figure class="wp-block-image size-large is-style-default"><img loading="lazy" width="696" height="489" src="/wp-content/uploads/2021/01/image-38.png" alt="" class="wp-image-247" srcset="/wp-content/uploads/2021/01/image-38.png 696w, /wp-content/uploads/2021/01/image-38-300x211.png 300w" sizes="(max-width: 696px) 100vw, 696px"><figcaption>កន្លែងកើតហេតុ</figcaption></figure>
                            <div class="post-item-metadata entry-meta">
                                    </div>
                        
	<nav class="navigation post-navigation" role="navigation" aria-label="Continue Reading">
		<h2 class="screen-reader-text">Continue Reading</h2>
		<div class="nav-links"><div class="nav-previous"><a href="/?p=118" rel="prev"><span class="em-post-navigation">Previous</span> រកឃើញរណ្តៅសព របស់លោកស្រី ប៉ែនរ៉ន អង្គុយយំអោបកូនដោយសារ(មានវិដេអូ)….</a></div><div class="nav-next"><a href="/?p=249" rel="next"><span class="em-post-navigation">Next</span> កោះទាំងដែលមនុស្សគ្រប់គ្នាទុកជាតំបន់ដែលមានគ្រោះថ្នាក់ជាងគេលើពិភពលោក….</a></div></div>
	</nav>                    