
            
<p><strong>ហុងឌូរ៉ាស</strong>៖ បុរសម្នាក់ដែលគេគិតថាបានស្លាប់ បែរជានៅរស់រានមានជីវិត បន្ទាប់ពីពិធីបុណ្យសពគាត់ធ្វើរួចបាន៤ថ្ងៃ ជាហេតុបង្កការភ្ញាក់ផ្អើលយ៉ាងខ្លាំងដល់ប្រពន្ធរបស់គាត់ ដែលបានបញ្ចុះសាកសពមិនស្គាល់អត្តសញ្ញាណម្នាក់ ដែលមែនជាប្ដីរបស់ខ្លួន។</p>



<p>តាមប្រភពព័ត៌មានបានឲ្យដឹងថា ដំបូងឡើយ អ្នកស្រី<strong>&nbsp;Victoria Sarmiento&nbsp;</strong>(ប្រពន្ធ) ដែលរស់នៅសង្កាត់ El Carmen ទីក្រុង San Pedro Sula នៃប្រទេសហុងឌូរ៉ាស បានចំណាយពេលជាច្រើនថ្ងៃ ដើម្បីស្វែងរកប្ដីរបស់គាត់ឈ្មោះ&nbsp;<strong>Julio</strong>&nbsp;អាយុ ៦៥ឆ្នាំ ដែលមិនឃើញត្រឡប់មកផ្ទះវិញ។ នៅថ្ងៃពុធ ទី៣០ ខែធ្នូ ឆ្នាំ២០២០ អ្នកស្រីបានយកឯកសារបញ្ជាក់ពីអត្ដសញ្ញាណរបស់ប្ដី ទៅសាកសួរនៅឯមន្ទីរពេទ្យក្នុងតំបន់មួយ ហើយពេលនោះ បុគ្គលិកបានប្រាប់ថាប្ដីរបស់គាត់បានស្លាប់ដោយសារជំងឺកូវីដ-១៩ ថ្មីៗនេះ។</p>



<p>បន្ទាប់មក អ្នកស្រី&nbsp;<strong>Sarmiento</strong>&nbsp;ត្រូវបានគេរាយការណ៍ថា បានស្គាល់សាកសពបុរសនោះ ដែលកំពុងស្ថិតនៅកន្លែងដាក់សពក្នុងមន្ទីរពេទ្យ&nbsp;<strong>de Occidente</strong>&nbsp;មុនពេលគេយកសាកសពនោះទៅបូជា។ បន្ទាប់មកទៀត អ្នកស្រីបានជួលឲ្យគេដឹកសាកសពនោះ ទៅកាន់ភូមិជនបទរបស់អ្នកស្រីមួយ ស្ថិតនៅភាគខាងលិចនៃតំបន់ San Nicolas ទីក្រុង Copan ដែលមានចម្ងាយជិត ៥០គីឡូម៉ែត្រពីមន្ទីរពេទ្យ និងបានរៀបចំធ្វើពិធីបុណ្យសព ដោយចំណាយអស់ប្រាក់ជាង ៤០០ដុល្លារអាមេរិក។</p>



<p>យ៉ាងណាមិញ បន្ទាប់ពីពិធីបុណ្យសពកន្លងផុតទៅបាន៤ថ្ងៃ ស្របពេលអ្នកស្រីនៅបន្ដកើតទុក្ខនៅឡើយ ស្រាប់តែលោក&nbsp;<strong>Julio</strong>&nbsp;បានត្រឡប់មកដល់ផ្ទះវិញ បន្ទាប់ពីគាត់ត្រូវគេរកឃើញថា បានរងរបួសដោយសារដើរដួលនៅឯវាលស្រែមួយកន្លែង ហើយគាត់ត្រូវស្នាក់នៅទីនោះដោយគ្មានអាហារហូបចុក អស់រយៈពេលច្រើនថ្ងៃ។</p>



<p>ក្រោយមានការភ័ន្ភច្រឡំបែបនេះ អ្នកស្រី&nbsp;<strong>Sarmiento&nbsp;</strong>បានប្រាប់កាសែតក្នុងស្រុកមួយថា៖</p>



<p>(បុរសដែលស្លាប់នោះ មិនមែនប្ដីរបស់ខ្ញុំទេ ព្រោះឥឡូវប្ដីរបស់ខ្ញុំត្រឡប់មកវិញហើយ។​ ខ្ញុំចង់ឲ្យខាងមន្ទីរពេទ្យសងការចំណាយមកខ្ញុំវិញខ្លះ ព្រោះពួកគេបានប្រគល់សាកសពនរណាម្នាក់ ដែលខ្ញុំមិនស្គាល់។ អាជ្ញាធរនៅកន្លែងដាក់សាកសព គួរតែពិនិត្យឲ្យបានត្រឹមត្រូវ ដើម្បីមើលថាសាកសពនោះជាប្ដីរបស់ខ្ញុំ ឬអត់)៕</p>



<p>សូមទស្សនារូបភាពខាងក្រោម​:</p>



<figure class="wp-block-image size-large"><img loading="lazy" width="624" height="355" src="/wp-content/uploads/2021/01/image-83.png" alt="" class="wp-image-381"></figure>



<figure class="wp-block-image size-large"><img loading="lazy" width="624" height="348" src="/wp-content/uploads/2021/01/image-84.png" alt="" class="wp-image-382"><figcaption>  </figcaption></figure>



<figure class="wp-block-image size-large"><img loading="lazy" width="624" height="351" src="/wp-content/uploads/2021/01/image-85.png" alt="" class="wp-image-383"><figcaption>កន្លែងបញ្ចុះសពលោក&nbsp;<strong>Julio</strong></figcaption></figure>



<figure class="wp-block-image size-large is-resized"><img loading="lazy" src="/wp-content/uploads/2021/01/image-86.png" alt="" class="wp-image-384" width="580" height="337"><figcaption>លិខិតបញ្ជាក់មូលហេនៃការស្លាប់</figcaption></figure>
                            <div class="post-item-metadata entry-meta">
                                    </div>
                        
	<nav class="navigation post-navigation" role="navigation" aria-label="Continue Reading">
		<h2 class="screen-reader-text">Continue Reading</h2>
		<div class="nav-links"><div class="nav-previous"><a href="/?p=179" rel="prev"><span class="em-post-navigation">Previous</span> នារីៗត្រូវខកចិត្តមិនតិចនាក់ទេ ដោយសារតែរឿងមួយនេះ……….</a></div><div class="nav-next"><a href="/?p=448" rel="next"><span class="em-post-navigation">Next</span> អីយ៉ាស់​​​ !​បុរសម្នាក់បានប្រទះឃើញសត្វកង់ហ្គូរូដ៏ធំមួយក្បាល​​​ មានសាច់ដុំដូចមនុស្សចឹងឡើងសង្ហា</a></div></div>
	</nav>                    